钦定古今图书集成/明伦汇编/氏族典/第230卷 > 杨果
## 钦定古今图书集成/明伦汇编/氏族典/第230卷 > 杨果

按《元史杨果传》：“果字正卿，祁州蒲阴人。自宋迁亳，复
徙居许昌。金正大甲申，登进士第，会参政李蹊行大
司农于许，果以诗送之，蹊大称赏，归言于朝，用为偃
师令，以廉干称。金亡，杨奂征河南课税，起果为经历。
未几，史天泽经略河南，果为参议。时兵革之馀，法度
草创，果随宜赞画，民赖以安。世祖中统元年，设十道”
宣抚使，果为北京宣抚使。明年，拜参知政事。至元六
年，出为怀孟路总管，以老致政，卒于家，年五十七。谥
文献。